Projekts

**MINISTRU KABINETA SĒDES PROTOKOLLĒMUMS**

Rīgā Nr. 2018. gada \_\_\_\_\_\_\_\_\_\_\_\_\_

**.§**

**Par** **Ministru kabineta noteikumu projektu „Grozījums Ministru kabineta 2009.gada 31.marta noteikumos Nr.279 „Noteikumi par kārtību, kādā personas saņem sociālās rehabilitācijas pakalpojumus sociālas rehabilitācijas institūcijās, un prasības sociālās rehabilitācijas pakalpojumu sniedzējiem”**

1. Pieņemt iesniegto noteikumu projektu.
2. Valsts kancelejai sagatavot noteikumu projektu parakstīšanai.
3. Atbalstīt apropriācijas pārdali Labklājības ministrijas pamatbudžeta ietvaros 2018.gadam no apakšprogrammas 20.02.00 „Izdienas pensijas”, samazinot dotāciju no vispārējiem ieņēmumiem un izdevumus sociālajiem pabalstiem (izdienas pensija) 227 124 *euro* apmērā, uz apakšprogrammu 05.37.00 “Sociālās integrācijas valsts aģentūras administrēšana un profesionālas un sociālās rehabilitācijas pakalpojumu nodrošināšana”, palielinot dotāciju no vispārējiem ieņēmumiem un izdevumus 227 124 *euro* apmērā, lai nodrošinātu sociālās rehabilitācijas pakalpojumus 340 politiski represētām personām un mazinātu pakalpojuma rindu, piesaistot papildu pakalpojuma sniedzēju.
4. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šī protokollēmuma 3.punktam.
5. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šī protokollēmuma 3. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
6. Jautājums par papildu valsts budžeta līdzekļu piešķiršanu 2019., 2020. un 2021.gadam ik gadu politiski represēto personu sociālās rehabilitācijas pakalpojumu nodrošināšanai 227 124 *euro* apmērā skatāms Ministru kabinetā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem likumprojekta „Par valsts budžetu 2019.gadam” un likumprojekta „Par vidēja termiņa budžeta ietvaru 2019., 2020. un 2021.gadam” sagatavošanas un izskatīšanas procesā atbilstoši valsts budžeta finansiālajām iespējām. Gadījumā, ja papildu finansējums netiks piešķirts, lai nodrošinātu noteikumos plānoto, Labklājības ministrijai veikt finansējuma pārplānošanu starp nozares īstenotajiem pakalpojumiem, pārskatot attiecīgā gada prioritātes.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs: Labklājības ministrs Jānis Reirs

Vīza: Valsts sekretārs Ingus Alliks

09.05.2018. 11:10

303

Pikše, 67021634

Ineta.Pikse@lm.gov.lv